Din risiko for at udvikle brystkræft kan stige lidt, når du i længere perioder behandles for overgangsalderen med oral hormonbehandling, som indeholder progesteron.
For hver 1.000 kvinder i overgangsalderen op til 69 år, som ikke bruger kontinuerlig kombineret hormonbehandling, kan 13 udvikle brystkræft. I samme gruppe, som bruger kontinuerlig kombineret hormonbehandling i fem år eller mere, kan yderligere 10 kvinder udvikle brystkræft. Risikoen for at udvikle brystkræft er derfor 1 % højere hos kvinder, der bruger hormonbehandling. [popover id=ref6]
Der er en lidt større risiko for at udvikle blodpropper ved brug af tabletter, end der er sammenlignet med slet ikke at bruge behandling mod overgangsalderen - men det er kun en lille risiko (tabletter kan give yderligere ni tilfælde af venøs tromboemboli for hver 10.000 kvinder hvert år). [popover id=ref3]
Risikoen for slagtilfælde er også en smule hævet, hvis du bruger hormonbehandling. Fra overgangsalderen og op til 69 års-alderen kan 26 kvinder ud af 1.000 få et slagtilfælde uden behandling. I samme gruppe, med hormonbehandling i fem år, kan der være ét slagtilfælde ekstra. [popover id=ref6]